Návrh

K o m u n i k é

	Vláda Slovenskej republiky na svojom zasadnutí dňa ..... prerokovala Informáciu o priebehu a výsledkoch Svetového summitu o trvalo udržateľnom rozvoji, ktorý sa konal 26. augusta až 4. septembra 2002 v Johannesburgu.
	Cieľom Svetového summitu bolo zhodnotenie desaťročného vývoja vo svete od Konferencie OSN o životnom prostredí a rozvoji (Rio de Janeiro, 1992) a dosiahnutých výsledkov v implementácii Riodeklarácie a Agendy 21 s určením ďalšieho postupu, cieľov a opatrení pre zabezpečenie trvalo udržateľného rozvoja v ekonomickej, sociálnej a environmentálnej interakcii. Po značných ťažkostiach sa podarilo delegáciám členských štátov OSN prijať Politickú deklaráciu a Implementačný plán s konkrétnymi zásadami, cieľmi, programami a opatreniami. Tieto dokumenty, ktoré sú koherentné s Národnou stratégiou trvalo udržateľného rozvoja SR, potvrdili správnosť a aktuálnosť Agendy 21 a obsahujú predsavzatia a úlohy, ktoré musia všetky štáty plniť, ak chcú zabezpečovať trvalo udržateľný rozvoj na ich území, v regiónoch a na svete.